Epidemi rummer 
opskriften på angst, 


Mig først-doktrinen 


slår igennem i krisen — 


men der er en vej ub både i USA og EU" 

POLITIKEN 


Hospitaler kæmper for at undgå 


smitte på stuer, men det er svært 


Fra i dag kan hospitalerne 
udskyde alle behandlinger, 
der ikke er livsnødvendige. 
Pårørende bedes om at 
holde sig væk for at undgå 
smitte med coronavirus. 
Alt gøres klart til det store 
ryk-ind af coronapatienter. 

et må ikke ske i kampen mod et 
D særdeles smitsomt virus, ingen 

mennesker er beskyttede imod, 
og som vi derfor alle er potentielle patien- 
ter af. 

1.081 ansatte ud af omkring 23.000 ved 
Oslo Universitetssykehus er sendt hjem i 
karantæne, efter 12 sundhedsmedarbej- 
dere er bekræftet positive for smitte med 
det nye coronavirus, der giver sygdom- 
men covid-19. 

»Der vil i en situation med udbredt 
smitte i samfundet desværre også ske 
smitte inde på hospitalet. Det skal vi for 
alt i verden undgå, men udelukke, at det 
sker, kan vi ikke«, siger Jens Lundgren, 
professor i infektionsmedicinske syg- 
domme på Rigshospitalet. 

Han knokler i døgndrift sammen med 
kollegerne fra Rigshospitalet på at blive 
klar til den epidemi, der ifølge Statens Se- 
rum Institut vil toppe i sidste halvdel af 
april måned. Vi står netop nu ved foden af 
epidemien, som fagfolkene siger. 

Mandag aften var 914 danskere regi- 
streret positive for covid-19, men det 
egentlige antal smittede danskere er 
langt højere. Siden torsdag har lægerne 
kun testet borgere, der er så syge, at de 
har brug for lægehjælp på et hospital. 

Søndag var der 28 covid-19 patienter 
indlagt på danske hospitaler, heraf 2 på 
intensiv. Mandag var det steget til 62 ind- 
lagte, heraf10 på intensive afdelinger. 

»Vi er lige i begyndelsen af epidemien, 
så vi har lige nu et vindue, hvor vi kan ind- 
rette hospitalerne, så vi ikke får blandet 
patienter sammen, så de smitter hinan- 
den med covid-19. Læren fra Wuhan (i Ki- 
na, red.) er, at covid-19-patienter, uanset 
hvor syge de er, skal være afskåret fra ho- 
spitalets andre afdelinger om muligt. Det 
nåede de aldrig i Italien, fordi de kom for 
sent i gang, og derfor smitter de nu hin- 
anden og gør situationen langt værre. Det 


Skal du testes for corona? 
Gå ikke ind uden aftale! 
Vent I din bl øfler udenfor, og ring på det 

Ved Rigshospitalet henter 
personale patienter til test for covid-19 
i et særligt indrettet testtelt. 

skal vi så vidt muligt undgå, og vi har tid, 
før det store rykind af coronasmittede pa- 
tienter kommer, siger Jens Lundgren fra 
Rigshospitalet. 

I dag må folk med vejrtrækningspro- 
blemer, feber, hoste eller tegn på influen- 
za slet ikke komme ind på Rigshospitalet. 
De skal testes udenfor i et telt for covid-19, 
så de ikke bærer smitte ind på hospitalet. 
Teltet kan teste 24 borgere i timen hver 
dagi den 1 timer lange åbningstid. 


Minister med ny opsang 

På et pressemøde mandag fastslog sund- 
hedsminister Magnus Heunicke (S), at 
danskere skal den store epidemi langt 
mere alvorligt, hvis sundhedssystemet 
skal undgå at knække under presset fra 
de mange coronapatienter. 

»Der er desværre for mange, som ikke 
gør, som myndighederne anbefaler med 
at holde afstand og med at holde igen 
med vores sociale liv«, sagde ministeren, 
der har holdt møde med læger fra landets 

infektionsmedicinske afdelinger. »De er 
enormt pressede, men de forbereder sig 
på at blive endnu mere pressede«. 

Ministeren oplyser, at Danmark har 
købt tre nye maskiner, så flere kan testes 
for coronavirus. Desuden bliver der lø- 
bende oprustet med flere respiratorer via 
et fællesindkøb i EU. Og på hospitalerne 
skal pårørende imødese en tid med 
skarpe restriktioner på patientbesøg. 

Region Hovedstaden opfordrer allere- 
de borgere til at minimere besøg på ho- 
spitalerne. 

»Vi betragter alle som potentielle smit- 
tebærere, og derfor henstiller vi pårøren- 
de til at undgå besøg på hospitalet med- 
mindre det er strengt nødvendigt. Der er 
selvfølgelig undtagelser. Lad os sige, at en 
patient er ved at dø, så skal man kunne 
have pårørende omkring sig, men vi kan 
skærme dem på den måde, at de ikke går 
rundt på hele hospitalet«, siger Svend 
Hartling, koncerndirektør i Region Ho- 
vedstaden. 

Rent praktisk vil det foregå på den må- 
de, at pårørende til vigtige sygebesøg af- 
taler med personalet på afdelingen, hvor- 
når de kan komme. Så bliver de hentet 
ved indgangen og fulgt direkte på stuen. 

På Herlev Hospital har de lukket flere 


indgange. Der er indsat vagter, som skal 
sikre mod de tyverier af materiel som 
sprit og masker, der allerede har fundet 
sted. 


Etage står klar til coronapatienter 
På Odense Universitetshospital oplyser 
lægelig direktør Michael Dall, at mange 


pårørende allerede 

bliver væk: 
»Vi kan allerede 
nu konstatere 
Vi omskoler langt færre besø- 
sygeplejersker gende, ogvi har og- 
og bruger disse $? ieo at mange 
dagetilatgøre Skrede bores 
age g svækkede borgere 
klar tildetstore selv har aflyst am- 
ryk-ind bulante kontroller 
Michael Dall, eller mindre vitale 
; operationer. De er 
direktør, bange for at blive 
Odense smittet i ventevæ- 
Universitets- relset. Derfor mø- 
hospital der vi også forståel- 


se, når vi nu vælger 

at udskyde mange behandlinger på det 
kirurgiske og medicinske område«. 

Tirsdag bliver udrednings- og behand- 

lingsgarantien ophævet. Så kan regioner- 


ne, der driver hospitalerne, udskyde alle 
ikke-livstruende behandlinger. Og det vil 
ske. Dels for at sikre nok personaler til 
kampen mod coronavirus, dels for at mi- 
nimere risikoen for, at borgere bærer 
smitte ind på hospitalet, når de skal have 
en nyt knæ. 

»Vi arbejder på højtryk, så vores intensi- 
ve kapacitet, den mest vitale faktor, er 
klar. Vi omskoler sygeplejersker og bru- 
ger disse dage til at gøre klar til det store 
ryk-ind«, siger Michael Dall fra Odense 
Universitetshospital og fortæller, at en 
hel etage på hospitalet står klar alene til 
covid-19-patienter. 

På Rigshospitalet går professor Jens 
Lundgren tre gange om ugen til krisemø- 
der med hospitalsledelsen om komman- 
doveje, når epidemien raser: 

»Det er en helt ekstraordinær situation, 
hvor alle mulige forhold bliver drøftet. 
Skal vi være ekstra påpasselige med luft- 
udskiftning på operationsstuer? Skal vi 
rationere værnemidler til, når vi virkelig 
får brug for dem? Hvordan rengør vi efter 
en covid-19-patient? Hvad gør vi med per- 
sonalets bekymring for at gå på job? Det 
er godt, vi har lidt tid til at tænke, før vi 
står midt i det. Den tid skal nok komme«. 
lars.i.rasmussen@pol.dk 

Vi kan gøre 
det bedre 


Kina leverede, da EU 
svigtede Italien. 


dette øjeblik er vi alle i Europa 
l italienere«, erklærede EU-kom- 

missionsforkvinde Ursula von 
der Leyen højstemt, da hun i sidste 
uge udtrykte al til rådighed stående 
EU-solidaritet med det coronaplage- 
de Italien. 

Flotte ord. Men desværre også 
tomme ord. For sagen er, at EU har 
svigtet italienerne. 

I tillid til alt det der med europæ- 
isk solidaritet har de ganske vist 
bedt os om hjælp. Og EU-kommis- 
sionen har også sendt den italien- 
ske anmodning videre til de andre 
medlemslande, men dér strandede 
den så. Linjen til EU blev tavs. Tysk- 
land var sågar så optaget af egne be- 
hov, at regeringen forbød eksport af 
medicinske masker og andet udstyr. 

Bevares... Vi skal alle kunne tage 
vare på os selv. Men nu, hvor vi alle 
er italienere, sådan som Ursula von 
der Leyen siger, så kunne vi måske 
også hjælpe lidt med dimensioner- 
ne: I Italien er flere end 21.000 nu re- 
gistreret som coronasmittede, og 
hospitalsvæsenet er på sammen- 
bruddets rand. I EU's førsteland, 
Tyskland, som først i weekenden be- 
kvemmede sig til at lukke af for nat- 
telivet, er der til sammenligning un- 
der 4.000 registrerede smittede. Ita- 
liens naboland Østrig har registre- 
ret omkring 800 smittede, Finland 
et par hundrede og så videre. 


NEJ, VI ER IKKE alle italienere. Hvis vi 
tror det, så har vi for alvor ikke fat- 
tet, hvad der sker i selve epicenteret 
for coronaens Europa. Og forstået, 
at vi ikke bare havde- og har- et 
medmenneskeligt hensyn at tage, 
men også en egeninteresse i at hjæl- 
pe italienerne med at bremse den 
krise, der nu stille kryber mod os 
selv. Og med vores forvisning om, 
hvad vi kan forvente af hjælp fra vo- 
res EU-partnere. 

Kun Kina viste sig som en ven i nø- 
den og sendte læger og udstyr til ita- 
lienerne, hvilket de givet vil huske, 
næste gang EU eller Nato beder dem 
vælge mellem ’os’ og Kina. 

I bedste fald lærer vi af vores fejl. 
Lærer, at alle skåltalerne om solida- 
ritet først batter, hvis ord følges af 
handling. Det er de indtil videre ik- 
ke blevet under denne coronakrise. 
Ligesom de ikke blev det i 2015, da 
1,7 millioner migranter væltede ind 
over grænserne til især Italien og 
Grækenland, og danske og andre 
nationalegoistiske ledere blot sæn- 
kede de grænsebomme, som de nu 
håber også kan holde virusser ude. 

Tænk, næste gang krisen - eller en 
endnu værre én - rammer os. For 
nu, hvor vi alle er italienere, kan vi 
spørge os selv: Har vi udvist den soli- 
daritet, vi selv ønsker at blive vist? 
jarl- 

Stem d. 17-03-2020 på 
til bestyrelsen i Danske Bank 


Danske Bank skal fremover vise, 
at Danske Bank er til for kunderne og ikke omvendt! 


SVEDER DU OM Over 100 af 
Danmarks mest unikke 


møde- og konferencesteder 


NATTEN? 


Sved-absorberende 


na ttøj til damer og Danske Bank skal bygge på enkle forretningsprincipper, 


åbenhed, gennemsigtighed, regelrethed og ligebehandling 
Danske Bank skal have en konkurrencedygtig profil, frem for et blakket ry 
Karsten Dybvads 
for sit deltidsjob! 


Gå på nettet investor.vp.dk/danskebank, afgiv elektronisk stemme, eller træk en 
stemmeseddel og send den til vpinvestor@vp.dk. Bestyrelsen fraråder, at stemme på alle 
andre end deres egne udenlandske kandidater. Ligesom bestyrelsen afviser alle forslag fra 
aktionærerne herunder, at banken skal bekræfte for modtagelsen af skrivelser fra aktionærer 

Aktionærerne og kunderne siger 

